**Mesto Vrútky**

**Predkladacia správa**

Určené:

***na zasadnutie Mestského zastupiteľstva vo Vrútkach dňa 20.6.2017***

Názov materiálu:

**Projektový zámer: Podpora predchádzania vzniku biologicky rozložiteľných komunálnych**

**odpadov**

**Dôvodová správa**

**Názov projektového zámeru:** Podpora predchádzania vzniku biologicky rozložitelných

komunálnych odpadov

**Prioritná os: 1.** Udržateľné využívanie prírodných zdrojov prostredníctvom rozvoja environmentálnej infraštruktúry

**Špecifický cieľ: 1.1.1** Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov

**Operačný program**: Operačný program Kvalita životného prostredia.

Dňa 26. mája 2017 vyhlásilo Ministerstvo životného prostredia SR ako riadiaci orgán pre Operačný program Kvalita životného prostredia Výzvu na predkladanie žiadostí o nenávratný finančný príspevok so zameraním: Podpora predchádzania vzniku biologicky rozložiteľných komunálnych odpadov.

Jednou z podmienok poskytnutia príspevku je aj podmienka finančnej spôsobilosti žiadateľa na spolufinancovanie projektu. Výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným NFP. Predpokladané náklady projektu sú max. vo výške **147 000,00** s DPH. Výška spolufinancovania zo zdrojov prijímateľa je **5 %.** Na základe vyššie uvedeného predkladáme na schválenie:

**Návrh na uznesenie:**

**Mestské zastupiteľstvo Vrútky schvaľuje:**

1. predloženie žiadosti o nenávratný finančný príspevok (NFP) v rámci Výzvy na predkladanie žiadostí o nenávtný finančný príspevok z programu Kvalita životného prostredia 2014-2020, vyhlásenej 26.5.2017, Kód výzvy: OPKZP-PO1-SC111-2017-23, na realizáciu projektu: **„Predchádzanie vzniku biologicky rozložiteľných komunálnych odpadov na území mesta Vrútky“**, ktorý bude realizovaný Mestom Vrútky.

2. zabezpečenie realizácie projektu v súlade s podmienkami poskytnutia pomoci;

3. zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci, t. j. vo výške **5 %** , čo predstavuje sumu **max. 7 000,00 EUR**.

Vo Vrútkach, dňa 12.6.2017

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Juraj Gorilák, referát športu, cestovného ruchu a projektov

...................................................

podpis predkladateľa